
БИРЕНИ СТРАСТИ

Мъже:


Жени:

Диктор


Кристин Симпсън (водеща)

Бил Уайт


Джуди 

Еди ван дер Хеген

Микробиоложка

Дерудер


Шантал

Кен Керлък

Юрген Партридж
ДИКТОР
Днес в „Бирени Страсти” – Белгия ще ни предложи едно място с уникална бира. VV „Бирени Страсти” – открийте страстта си към хубавата бира. 

КРИСТИН
Добре дошли в „Бирени Страсти”, аз съм Крис Симпсън. Това е една малка страна, но с големи традиции. Със своите над триста вида бира, Белгия с право се нарича „Бирения Рай”. Чуйте тази забележителна статистика: годишната консумация на бира е сто и четири литра на човек. Тук има невероятно много бирарии и пъбове, …около шейсет хиляди при население от десет милиона, …което прави по едно кафене, бар или пъб на всеки сто шейсет и шест жители. Всяко  кафене обслужва по триста четирийсет и осем души. Нищо чудно, че белгийците се гордеят с вековните си традиции в изкуството на пивоварството. 

НАДПИС
МЯСТОТО V
ДИКТОР
В началото на миналия век в Белгия е имало около три хиляди пивоварни, по една във всяко село. В един малък отдалечен район отглеждащ пшеница е имало трийсет и пет пивоварни при едва две хиляди и петстотин души население. Това малко фламандскo градче само на час път източно от Брюксел е прочуто с пивоварите си и със специалната си бира. И градчето, и бирата носят едно и също име. 

НАДПИС
ХУГАРДЕН 

БИЛ УАЙТ
Днес се намираме на едно много… красиво място… – селцето Хугарден в Белгия. Тази земя е специална… и е дом на фламандците… – било то холандско говорящи или френско говорящи. Първо е била холандска, но после е попаднала под владичеството на Лиеж, който тогава е бил френски. Земята била подарена. Хората, които всъщност я притежавали били… с полу-кралско и с полу-духовническо потекло. Титлите им били на принцове-епископи и именно тези принцове-епископи… дали и емблемата, символа на града… – епископската гега и прекрасния гоблен преметнат през ръката, …който символизира принца. Толкова за принцовете-епископи. И понеже този район бил природно подходящ за отглеждане на всякакъв вид зърно и имал прекрасна минерална вода, всички предпоставки за успешно пивоварство били налице. Тук се прави много хубава бяла бира, но с появата на леките бири и изобретяването на рефилтрирането вече можете да правите леки бири и извън региона между Мюнхен, Виена и Пилзен, Чехия. Те са много пивки и бързо утоляват жаждата. Феноменът на леките бири просто заля целия свят, …а белите бири бяха позабравени.  
ДИКТОР
Бялата бира се радвала на такъв успех,  че в град Хугарден издигнали най-голямата църква в стил рококо, която се извисява и до днес. Но пивоварната индустрия в Хугарден била погълната от по-големите пивоварни в близкия Лувейн. Германците през Втората световна война свършили останалото, присвоявайки си скъпите медни съдове за варене. Днес в Белгия все още има сто и петнайсет пивоварни, но най-удивителното е не техният брой, а разнообразието от бири, …един истински рог на изобилието. Основното качество на белгийските пивоварни е креативността им. Въпреки че пилзенските бири държат седемдесет процента от продажбите, останалите трийсет са за специалните белгийски бири. V След малко в „Бирени Страсти”… – пътят на бялата бира – от забравата до световните награди. 

НАДПИС
ЗНАЕТЕ ЛИ, ЧЕ: 
ИМА САМО ЧЕТИРИ ПОЗВОЛЕНИ СЪСТАВКИ В БИРАТА СПОРЕД БАВАРСКИЯ ЗАКОН ЗА ЧИСТОТАТА ОТ ХИЛЯДА ПЕТСТОТИН И ШЕСТНАЙСЕТА ГОДИНА (ВОДА, ЕЧЕМИК, ХМЕЛ И МАЯ). ПШЕНИЦАТА Е ЕДИНСТВЕНОТО ИЗКЛЮЧЕНИЕ ОТ ПРАВИЛОТО.   
ДЖУДИ
Стане ли въпрос за бира си представяме тъмни и светли леки бири, …медени и кехлибарени ейлове или горчиви червени и кафяви бири. Останаха ли други цветове? Може би зелен, ако сте ирландец в деня на Свети Патрик. Но има и бяла бира. Това е историята на един млекар. 
ДИКТОР
През петдесет и седма година затваря последната пивоварна за бяла бира и една местна традиция умира, но само за девет години. Млекарят Пиер Селис, който живее в съседство със затворилата пивоварна и е работил там, решава да съживи вкуса й. Но що за бира е тази „Хугарден”, с бледия си цвят и мътен вид? 
НАДПИС
ЕДИ ВАН ДЕР ХЕГЕН, ПИВОВАР

ЕДИ
Белгийската пшенична бира се прави с… обикновен пилзенски малц, но се добавят и около четирийсет процента малцирана пшеница. Това е и разликата между белгийските и немските пшенични бири… – ние използваме немалцирана, сурова пшеница, а те – малцирана. Другата разлика е, че ние ароматизираме бирата си с подправки.
БИЛ УАЙТ
Тази бира се прави със семена на кориандър и портокалови кори. Получава се прекрасен,  съвсем леко лютив вкус. Това е пшенична бира – тук вирее и ечемик, и пшеница. Използват се четирийсет и пет процента немалцирана пшеница, което е наистина много, и така омекотяват вкуса на бирата и я правят много освежаваща. 
ДИКТОР
Селис правил първите си бири у дома, и то без да има подходящо оборудване.
ЕДИ
Първото, което направил Пиер било… да закупи една стара бъчва за вино. Първата половина от него била за натиск, …а другата служела като… съд за ферментация.   

ДИКТОР
Но Пиер бил упорит. Окуражен от скромния успех на тайната си рецепта, той закупил една лимонадена фабрика разположена точно на мястото на днешния Хугарден. Покупката включвала и няколко стари ферми от началото на шестнайсети век, …а следите от конюшните могат да се видят и в бар-ресторанта „Кутерхоф” специализиран в ястия, които вървят с бяла бира „Хугарден”. 
ЕДИ
„Кутерхоф” се намира буквално в бившите конюшни. През осемдесетте те бяха почти в развалини, …но се инвестираха доста пари във възстановяването им… и днес те са това, което виждате. 
ДИКТОР
Пиер Селис е направил нещо, което малко пивовари са успявали. Съживил е една традиция съвсем сам. 
ЕДИ
„Хугарден” е уникална и напълно различна  от другите белгийски бири, …понеже е мътна, …а днес всяка бира, …която е мътна, се смята за некачествена. Не е горчива, но e ароматна, …и с вкус на портокал. Налива се в специална чаша. Всъщност, това, което в другите държави е водна чаша, тук в Хугарден, Белгия, е чаша за бира. Това е бира със собствен характер… и никой не може да я промени. Тя трябва да си остане такава… и никой няма да я променя.  
ДИКТОР
И този факт се потвърждава след нещастието от осемдесет и пета година.  
БИЛ УАЙТ
Имаше пожар в пивоварната, но Пиер успя да я възстанови, подписвайки партньорство с „Интербрю”. Няколко години по-късно той продаде бизнеса си на „Интербрю”, замина за Съединените Щати и започна всичко отначало в Тексас. После продаде и тамошната си пивоварна на „Милър” и се върна в Белгия. За съжаление обаче, компанията „Милър” затвори пивоварната в Тексас. Но все пак… „Хугарден”, като част от „Интербрю” продължава да произвежда продукта по традиционния начин, разраства се и печели награди навсякъде по света. Има платинена награда … от Лондон за най-добра бяла бира в света, награда за най-добро шоу, и още една награда за най-добра бира в света на бирения фестивал в Чикаго. Просто през последните пет години печели награди навсякъде. Така че – благодарим ти, г-н Селис, ти направи услуга на всички ни.  
НАДПИС
КОЙ ГО Е КАЗАЛ: 
НИЕ ПИВОВАРИТЕ НЕ ПРАВИМ БИРАТА, ПРОСТО СМЕСВАМЕ СЪСТАВКИТЕ И ТЯ СЕ ПРАВИ САМА


А. ФРИЦ МЕЙТАГ


Б. ДЖОН ЛАБАТ


В. АЛЕКСАНДЪР КИЙТ


ОТГОВОР: ФРИЦ МЕЙТАГ

ДИКТОР
„Хугарден” е различна от всяка бира, която сте опитвали, най-вече заради подправките в нея. В градината на „Хугарден” можете да видите съставките й в суров вид… – кориандър, …портокал… и хмел. След като пристигнат в пивоварната те се преработват, за да се запази уникалния им аромат по време на пивоварния процес. V Кориандърът и портокаловите кори се смилат… като семената се превръщат във фин прашец, а портокаловите кори стават на люспи. След тази процедура те трябва много внимателно да се добавят към варивото. 
ЕДИ
Добавяме подправките по време на варенето. Но трябва да внимаваме кога да ги добавим, …този момент е много важен. Не бива да ги добавим твърде рано, защото всички аромати ще изчезнат, …нито пък твърде късно, защото бирата ще стане твърде ароматизирана. Така че много е важно да уцелим точния момент.  
ДИКТОР
Част от всекидневния процес е бирени експерти да опитват бирата. Дегустаторите помагат за поддържането на вкуса и качеството на бирата. Всеки от тях опитва два реда по три бири и трябва да каже кои две са еднакви. Познават ги по аромат и вкус. Така се гарантира постоянството на продукта. V Микробиолозите също играят ключова роля, тъй като „Хугарден” всъщност е жива бира. 
МИКРОБИОЛОЖКА

Това тук е част от микробиологичната лаборатория. Работата ни е да засичаме и отстраняваме евентуална зараза в бирата. Нашите бири… са продукт, който изисква специално внимание, защото… претърпява вторична ферментация в бутилки или в кутийки, тоест не е напълно пастьоризиран. Тази среда е много чувствителна… както и много селективна, …така че… при всеки етап от производството… трябва да се уверяваме, че продуктът ни е чист.  
ДИКТОР
Микробиолозите тестват продукта на няколко етапа от варенето – от неферментиралата бира, или уорт, до бутилирането и складирането. За микробиолога най-важен е последният етап, когато в бутилката се добавя мая. 
ЕДИ
Тук имаме два вида ферментация – първата е като при всяка друга бира, но след това ние извличаме маята от бирата. После бирата отива в съдове за узряване, където отлежава за кратко, …след което добавяме… прясна захар… както и прясна мая, …която кара захарта да ферментира отново… и я превръща във въглероден двуокис, който газира бирата. Най-важното нещо при вторичната ферментация е узряването на бирата… и чак тогава тя получава крайния си вкус. 
ДИКТОР
„Хугарден” произвежда и други бири, които  ферментират в бутилки без да се пречистват или пастьоризират… – „Хугарден Спесиал”, …„Хугарден Гранд Крю”, …„Форбидън Фрут”, …„Джулиъс”… и „ДАС”. Всяка от тях изисква специално внимание при наливане, тъй като утайката от маята остава в бутилката. 

ЕДИ
За вторичната ферментация в бутилки и кегове ние използваме така наречената „мая на прах”. Тази мая прекарва доста време в суспенсия, …но в един момент… тя се утаява на дъното на бутилката или кега. Затова ние съветваме клиентите ни… да изпиват и маята заедно с бирата, …защото тя съдържа голямо количество витамин Б. След като отворите бирата и излеете половината в чаша, …разклатете леко бутилката… и налейте и остатъка в чашата. Част от мътността на тази бира идва именно от маята, …но ние мислим, че изглежда страхотно, нали?  
ДИКТОР
„Хугарден” се сервира в ниска шестоъгълна чаша с голямо гърло. Шестте страни държат топлината на пръстите ви далеч от бирата, за да си остане студена. Широкото гърло ви помага да вдишате и вкусите тръпчивия плодов аромат на тази идеална за утоляване на жаждата бира. Нищо чудно, че я обичат навсякъде по света. 
КРИСТИН
В Белгия има безброй имитатори на „Хугарден”, но повярвайте ми – нищо не може да се сравни с оригинала. Опитайте сами. Но ако решите да пробвате и другите продукти на „Хугарден”, трябва да ви предупредя да внимавате. Бялата бира е само с четири цяло и осем процента алкохол, но „Гранд Крю” е с осем цяло и седем, а „Форбидън Фрут” – с девет процента алкохол. Ще се видим след малко. 

ДИКТОР
„Гарантирано качество” с пивоваря Бил Уайт. 

КРИСТИН
Бил, днес ще си поговорим за бирата „Хугарден”, …ще я разгледаме отблизо и ще ми разкажеш откъде идва така освежаващия й вкус. 
БИЛ УАЙТ
Тази бира е удивителна, защото е различна от другите бири. Повечето бири по света се правят от ечемик, хмел и малц. Хмелът, който сигурно си мислите, че винаги е бил в бирата е сравнително нов – само на хиляда години.

КРИСТИН
Само на хиляда? 

БИЛ
Записаната история на бирата датира отпреди шест хиляди години, а през първите пет хиляди са използвали подправки… като хвойна, смърчови и борови иглички, както и градински подправки, защото бирата си е природна напитка. Така че вземате портокалови кори, …смилате ги и ги слагате в бирата, с което й придавате хубав цитрусов аромат.
КРИСТИН
О, да, страхотно. 

БИЛ
Другата изненадваща подправка на „Хугарден” е кориандърът. 
КРИСТИН
Да, често го използвам в кухнята. 
БИЛ
Кориандърът се смила и се добавя към котела. Виж какъв прелестен аромат. 
КРИСТИН
Разкошен е. 

БИЛ
Като на лимон.
КРИСТИН
Да, много цитрусова подправка.  
БИЛ
И така, смила се, слага се в котела и дава този чудесен освежаващ вкус на бирата. Така че в горещите летни бири си пийвайте „Хугарден”. Заповядай, помириши прекрасния цитрусов аромат на тази бира. 

КРИСТИН
Да, определено се усеща, много е приятно.
БИЛ
А какво да хапнем с нея. Най-добре риба с парче лимон отстрани, защото цитрусовия вкус на „Хугарден” върви идеално със сьомга току що свалена от скарата в горещ летен ден. 
КРИСТИН
Направо огладнях. 

БИЛ
Чудесна бира и много освежаваща. 

КРИСТИН
Мислех си, че този цитрусов вкус е нещо ново и модерно, но явно традицията е доста стара. 

БИЛ
Да, традиция на петстотин петдесет и шест години. Днес тя се е превърнала в една от най-популярните и най-обичани бири в света, но датира още от средновековието и от времето на принцовете-епископи около градчето Хугарден. 
КРИСТИН
Предполагам поуката тук е, че не е задължително да сте млади, за да сте модерни. 
ДИКТОР
„Гарантирано качество” е вашият шанс да покажете на приятелите и колегите си, че сте не само пияч, но и пивовар. Гледайте Бил всяка седмица и посетете сайта ни, биър точка ком. Включете се и изпробвайте уменията си. Запишете си резултата и опитайте пак, за да видите дали от клиент поръчващ си поредната бира ще се превърнете в господар на бара. V  Брюж е прекрасен белгийски град, който предизвиква стереотипите. Той привлича туристи от цяла Европа със своето артистично, историческо и културно наследство. Средновековните му улички, канали и зелени бастиони очароват милиони посетители всяка година. Средновековната кула „Белфри” се извисява на осемдесет и седем метра над пазарния площад и преди е приютявала градската хазна. Четирийсет и седемте камбани постоянно напомнят за мимолетността на времето. V Има и файтони, които ще ви заведат до „Маркет Скуеър”. V  Старите градски порти са част от средновековните бастиони построени около Брюж през тринайсети-четиринайсети век. Тези бастиони сега оформят зелен пояс около центъра на града, идеален за разходка пеш или с колело. Друга забележителност е вятърната мелница построена през хиляда седемстотин и седемдесета година. Но нас ни интересува пивоварната му. Това не е микропивоварна, както уточнява собственика й, Крис Дерудер. 
ДЕРУДЕР
Нямаме оборудването на големите пивоварни… или на микро пивоварните. Тук можем само да правим бира, …да я складираме… и накрая на я изпиваме в кръчмата. 
ДИКТОР
И чуйте това – ако не знаете коя точно бира да опитате, можете да си поръчате поднос с три различни вида. 

ДЕРУДЕР
В Белгия, а и в Европа, …имаме нещо уникално – нашия „дри тап” или казано на български – троен поднос. С едно движение мога да ви налея… три вида бири наведнъж. V Това е прелестната блондинка, …една нефилтрирана бира. После е „Саймън”, нефилтриран ейл… и накрая „Дъ Нооти”, типичният белгийски филтриран ейл.
ДИКТОР
Не че ни трябва покана да опитаме тези страхотни бири, но Дерудер ни дава още един повод за празник. 

ДЕРУДЕР
Бирата е спасила цяла северна Европа от всякакви… епидемии, …когато водата е била заразена. Фармацевтите били длъжни да варят бира. А какво е бирата? Бирата е вода, вода сварена с малц. Малцът ни дава малко захар – това са витамините. Във всеки град има по… трийсет-четирийсет пивоварни. Фармацевтите са варяли бира… и всички са идвали при тях с канчета, за да си пийнат от нея. 

ДИКТОР
Има много причини да посетите Брюж и сред най-добрите от тях е бирата. V
КРИСТИН
Някога мислили ли сте да си направите домашен бар? Сега ще ви покажем едни приятели, които са направили точно това. Ето ви един шанс да си помечтаете за възможностите. VV 

КЕН КЕРЛЪК
Самият дизайн ви кара да се чувствате като в английски пъб… – дъбовият бар и… цялата обстановка придават уют на мястото. Имаме и… доста сувенири от миналото, снимки, сервизи с бирени чаши и подобни неща. 

ЮРГЕН ПАРТРИДЖ

Спряхме се на ъгловия дизайн, понеже всекидневната не е голяма, а и идеята бе барът да е място за разговори. Ако се замислите, не е задължително барът да е прав, …защото така всички седят рамо до рамо и гледат в стената и е трудно да разговарят помежду си, докато този бар заобикаля ъгъла. Така се заема повече място, но дори да нямах и толкова, пак щях да го направя така, защото хората могат да седнат почти лице в лице. И естествено срещу бармана, който ги обслужва. Така че основната идея е да може да се разговаря удобно и аз съм доволен от крайния резултат.
КЕН 
Стаята не е голяма, но… може да побере доста хора, а на бара свободно могат да седнат шест души. Събирали сме без проблем и по двайсет, двайсет и пет човека. V
КРИСТИН
Предаването ни вече е към края си, остана само да видим момичето на седмицата на „Бирени страсти”. Не забравяйте, че ако искате да научите нещо повече за бирата, посетете биър точка ком – там ще намерите много информация за предаването и други забавления. V
НАДПИС
МОМИЧЕ НА СЕДМИЦАТА

ШАНТАЛ
Наздраве, аз съм Шантал Мърфи, а вие гледате „Бирени страсти”. 

Превод: Йосиф Йосифов

